ด่วน! แผ่นดินไหว 5.9 แมกนิจูด เขย่าปากีสถาน ดับแล้ว 20 ราย บาดเจ็บเพียบ
ด่วน! เกิดเหตุแผ่นดินไหว 5.9 แมกนิจูด ในจังหวัดบาโลชิสถาน ทางตะวันตกเฉียงใต้ของปากีสถาน พบเสียชีวิตแล้ว 20 ราย บาดเจ็บกว่า 40 ราย คาดจำนวนผู้เสียชีวิตเพิ่มขึ้นอีก
ด่วน! เกิดเหตุแผ่นดินไหว 5.9 แมกนิจูด ในจังหวัดบาโลชิสถาน ประเทศปากีสถานพบเสียชีวิตแล้ว 20 ราย บาดเจ็บกว่า 40 ราย
7 ต.ค. 2564

สื่อท้องถิ่นของปากีสถานรายงานเช้านี้ว่า เกิดแผ่นดินไหว 5.9 แมกนิจูดในจังหวัดบาโลชิสถาน ทางตะวันตกเฉียงใต้ของปากีสถาน ส่งผลให้มีผู้เสียชีวิตอย่างน้อย 20 ราย และบาดเจ็บกว่า 40 ราย
โดยนายนาเซียร์ นาซาร์ ผู้อำนวยการสำนักงานจัดการภัยพิบัติของปากีสถานเปิดเผยว่า ผู้เสียชีวิตส่วนใหญ่อยู่ในเขตฮาร์ไน ในจังหวัดบาโลชิสถาน นอกจากนี้ แรงสั่นสะเทือนของแผ่นดินไหวยังส่งผลให้บ้านเรือนจำนวนมากพังทลาย
ทั้งนี้หน่วยกู้ภัยได้รุดไปยังที่เกิดเหตุเพื่อช่วยเหลือผู้ประสบภัยแล้ว คาดว่าจำนวนผู้เสียชีวิตอาจจะเพิ่มขึ้นอีก เนื่องจากมีประชาชนจำนวนมากถูกฝังอยู่ใต้ซากอาคารบ้านเรือนที่ถล่มลงมา